Referat af møde i menighedsrådet ved Jesu Hjerte Kirke 26. oktober 2020 kl. 18.

Tilstede: Sp. Tomislav Cvetko, p. Ariel Baraquiel Bejo, Ulf M. Becker, Birthe Mandrup Christensen, Carsten Günther, Ursula Ljungqvist, Maria Giuditta Rasmussen (nfm.)

Fraværende: p. Tomaz Majcen, Rasmus Kaare Frederiksen (fm), Maria Sundgaard Ertner, Loredana Ruggiero

I formandens fravær ledede næstformanden mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Stillingsopslag for ny organist
6. Nyt inventar i menighedssalen

*Endelig beslutning træffes efter fornyet tilbud fra Boris de Freitag. Diverse nyankomne stole prøvesiddes.*

1. Fornyet indsats for nyhedsbrev via e-mail.

*Seneste oplæg til en november-udgave fremlægges*

1. Donation af et ekstra køleskab til menighedssalen
2. Menighedens feriefond v/Ulf
3. Nyt fra jubilæumsudvalget
4. Økonomi
5. Evt.

**Ad 1)** Sognepræsten indledte mødet med en meditation over Johs. Åbenbaring 7 om at tjene Gud med kærlighed samt med bøn.

**Ad 2)** Godkendt med udskydelse ad pkt. 7 og tilføjelse af pkt. 11

**Ad 3)** Sognepræsten meddelte, at der havde været 1. kommunion for 3 børn på St. Frans’ fest 4. oktober. Indtil vider er alt normalt i kirkens drift, men evt. ændringer i Corona-regler gør tingene svære at forudsige. Der afholdes møde med et andet hold 1. kommunikanter. Firmanderne er OK; der holdes retræte i Stenosgade i stedet for som planlagt på Åsebakken. Man overvejer at flytte fredagens tilbedelse til efter messen, mens der stadig vil være Jesu Hjerte andagt lige før messen. Der har været en del aflysninger af leje af menighedssalen. De Små Søstre har sendt mail til sognepræsten, hvor de ønsker møde med menigheden før evt. nye ændringer i kirkerummet. Naboen ned til Vesterbrogade har forespurgt, om de kunne stille skurvogn op foran kirken. Det blev godkendt under forudsætning af, at skurvognen bliver stillet sådan, at den ikke dækker for kirken og dens hoveddør.

**Ad 4)** Formanden berettede skriftligt, at montering af AV-udstyr i undervisningslokale og menighedssal er afsluttet. Det forventes at gøre salen mere attraktiv for evt. lejere.

Kirkekaffen vil være på pause et stykke tid pga. Corona.

Orglet bliver stemt en af de kommende dage med henblik på koncert 7.11. kl. 9. Der kommer opslag om koncerten i våbenhuset.

Rasmus er med assistance begyndt at se på istandsættelse af våbenhuset. Det vurderes at blive en større omgang, der må tages i etaper. Der blev spurgt til udgifterne ved en sådan istandsættelse.

**Ad 5)** Man var enige om, at der pga. af faldende indtægter ikke er råd til organistløn som hidtil. Den kommende nye organist vil derfor også blive lønnet på lavere niveau. I øvrigt mener menighedsrådet, at en organist på dette lønniveau kan ansættes uden opslag, og man konkluderede derfor, at det ikke er nødvendigt at annoncere. Sognepræsten og formanden tager en snak med den nuv. organist om fremtiden.

**Ad 6)** Carsten Günther mente, at man skulle gå videre med auktionshusenes tilbud. Det øvrige råd var enige om at sige ja til Boris de Freytags tilbud. Man opfordrede til, at det hurtigtarbejdende udvalg som besluttet ved sidste møde bliver involveret i indkøb af nye stole.

**Ad 7)** udskudt

**Ad 8)** Formanden ønsker at donere yderligere køleskab til menighedssalen. Gaven blev modtaget med tak.

**Ad 9)** Kassereren informerede om, at Civilstyrelsen har meddelt, at de kun skal have liste med modtagere af tildelinger; et revisorregnskab er ikke nødvendigt. Bortset fra sidste udgifter til bank, kan derfor alle fondens resterende midler bruges til uddelinger. Birte Mandrup Christensen laver opslag i våbenhuset med opfordring til at søge fondens sidste penge.

**Ad 10)** Vi holder os til festmesse på selve dagen 15.11. Der vil dog være tilbedelse efter messen fredag 13.11. og frem til midnat. Der vil også blive lavet mindekort. Den øvrige festligholdelse skydes til næste år.

**Ad 11)** Carsten Günther mente, at de økonomiske forhold omkring kirken er uklare, ikke mindst da Corona gør det vanskeligt at få indtryk af indtægter og udgifter. Han efterlyste budget for 2021. Ursula Ljungqvist mente, at fordelingsnøglen til husets udgifter burde genforhandles, ikke mindst med henblik på Caritas andel. Maria Giuditta Rasmussen efterlyste regnskab for missionsmarken, evt. også opdatering.

**Ad 12)** Det blev oplyst, at biskoppen også i år sender brev til alle registrerede katolikker, der ikke betaler kirkeskat. Ursula Ljungqvist meddelte, at en skrædder, for nylig flyttet til sognet fra Ægypten, tilbyder gratis hjælp til kirkens forskellige tekstiler.

Næstformanden hævede mødet kl. 20:10